**Všetkým záujemcom**

**Vec: Oznámenie verejného obstarávateľa o vysvetlení koncesnej dokumentácie - 3 a o doplnení koncesnej dokumentácie**

|  |  |
| --- | --- |
| Verejný obstarávateľ: | **Fakultná nemocnica Trenčín, Legionárska 28, 911 71 Trenčín** |
| Predmet koncesie: | **Modernizácia a prevádzkovanie tepelno-technologických zariadení a vonkajších rozvodov tepla** |
| Postup verejného obstarávania: | Podlimitná koncesia postupom obchodnej verejnej súťaže vyhlásená Výzvou na podávanie návrhov |
| Vyhlásenie postupu verejného obstarávania: | Vestník č. 253/2018 - 28.12.2018, číslo 18592 – KPS |

**Otázka č. 1:**

Vysvetlenie - Súťažné podmienky. Príloha č.9 koncesnej dokumentácie. Technická správa

V rámci technickej správy je popísaný návrh technického riešenia predmetu zákazky. Kritériá výberu najvhodnejšieho návrhu sú zamerané na garanciu úspory spotreby zemného plynu, výšku finančných úspor dosiahnutých modernizáciou a prevádzkovaním predmetu koncesie a výšku navrhovanej mesačnej splátky za zrealizovanie prác a poskytovanie služieb.

Prosíme o vysvetlenie, či je potrebné dodržať' návrh technického riešenia modernizácie tepelno-

technologických zariadení a vonkajších rozvodov tepla v súťažných podmienkach a tento návrh je pre uchádzača záväzný alebo je samotné technické riešenie predmetom návrhu uchádzača a pri splnení požiadaviek a funkčnosti systému pri garancii úspor je tento návrh výlučne na rozhodnutí a riešení uchádzača.

**Odpoveď – otázka č. 1:**

Verejný obstarávateľ vyžaduje, aby bol dodržaný návrh technického riešenia uvedený v rámci Prílohy č. 9 koncesnej dokumentácie – technická správa.

**Otázka č. 2:**

Súťažné podmienky. Časť A.3 Kritériá na výber najvhodnejšieho návrhu a pravidlá jeho uplatnenia

Kritériami výberu najvhodnejšieho návrhu predmetnej zákazky je taktiež garancia úspory spotreby zemného plynu a výška finančných úspor dosiahnutých modernizáciou a prevádzkovaním predmetu koncesie.

Na základe uvedeného prosíme verejného obstarávateľa o prístupové údaje na portál SPP a poskytnutie faktúr za spotrebu zemného plynu pre potreby reálneho vyčíslenia úspor.

**Odpoveď – otázka č. 2:**

Nie je definované obdobie sprístupnenia údajov na portál SPP. SPP nebol za posledné tri roky jediným dodávateľom plynu. Fakturácia za spotrebu plynu je spoločná za dodávku plynu pre kotolňu a HCS, čím by neboli poskytnuté údaje o spotrebe a nákladoch na kotolňu.

**Otázka č. 3:**

Špecifikácia návrhu technického riešenia a doplnenie súťažných podkladov:

**Bod 1:** Prosíme o doplnenie: Projektová dokumentácia vykurovania (presnejšie projektová dokumentácia zdroja tepla, areálových rozvodov a vykurovania jednotlivých objektov) - schémy, pôdorysy, technická správa a stúpačkové schémy; technologické schémy kotolne a výmenníkovej stanice

**Odpoveď – otázka č. 3 bod 1:**

Verejný obstarávateľ zverejňuje na svojom profile VO na stránke ÚVO dostupnú predmetnú dokumentáciu rozdelenú na časti: Chirurgický pavilón VS, Kotolňa, rozvody.

**Bod 2:** Prosíme o doplnenie: Odpočty spotreby vody na TÚV — centrálna príprava TÚV a TÚV pre chirurgický pavilón

**Odpoveď – otázka č. 3 bod 2:**

Spotreba vody na ohrev TÚV v kotolni sa pohybuje denne 24-25 m3, za rok 2018 bola 8 361 m3. Vo VS je vodomer dlhodobo nefunkčný.

**Bod 3:** Prosíme o doplnenie: Parametre vzduchotechnických zariadení — vzduchový výkon prívod/odvod, vykurovací výkon, definícia vykurovacieho média a jeho kvalita, príkon motorov, pracovný bod ventilátorov, účinnosť' rekuperácie v prípade ak je inštalovaná. Definícia prevádzkových parametrov chod jednotky, požadovaná teplota prívodného vzduchu na jednotlivých vzduchotechnických jednotkách.

**Bod 4:** Prosíme o špecifikáciu umiestnenia vzduchotechnických jednotiek, ktoré sú napojené na paru, z dôvodu trasovania potrubia vody

**Bod 5:** Prosíme o vysvetlenie, či je para využívaná na zvlhčovanie prívodného vzduchu do VZT jednotiek? Ak áno, aká je požadovaná vlhkosť' privádzaného vzduchu? V prípade pokiaľ' je zvlhčovanie nainštalované, ale v súčasnosti sa nevyužíva, prosíme o vysvetlenie, či je potrebné s ním uvažovať' v návrhu do budúcnosti.

**Odpoveď – otázka č. 3 bod 3,4,5:**

Predmetné informácie boli poskytnuté všetkým záujemcom v rámci Vysvetlenia koncesnej dokumentácie č. 1 – Príloha č. 1 vysvetlenia KD – 1 – VZT zariadenie a Vysvetlenia koncesnej dokumentácie č. 2 – Príloha č. 2 vysvetlenia KD – 2 – VZT zariadenie zverejnenom na profile VO na stránke ÚVO a na webstránke verejného obstarávateľa.

**Bod 6:** Prosíme o doplnenie: Projekt MaR kotolne — schéma, pôdorys a technická správa

**Odpoveď – otázka č. 3 bod 6:**

Verejný obstarávateľ zverejňuje na svojom profile VO na stránke ÚVO nasledovné dokumenty: Schéma kotolne MaR, Pôdorys kotolne+-0,000, Pôdorys kotolne-3,150, Technická správa-projekt-kotolňa-MaR

**Bod 7:** Prosíme o doplnenie: Projektová dokumentácia areálových rozvodov tepla a TÚV v energokanáloch

**Odpoveď – otázka č. 3 bod 7:**

Viď Odpoveď – otázka č. 3 bod 1

**Bod 8:** Prosíme o špecifikáciu množstva pary spotrebovanej na oddelení sterilizácie

**Odpoveď – otázka č. 3 bod 8:**

Počet denných cyklov sa pravidelne neopakuje, býva to v rozmedzí dvoch údajov, prípadne v týždenných počtoch, preto verejný obstarávateľ denné množstvo potreby pary uvádza v rozmedzí 800 - 850 kg. Verejný obstarávateľ zverejňuje na svojom profile VO na stránke ÚVO výpočet denného množstva pary pre potreby sterilizácie – tabuľka – Para pre sterilizátory

**Bod 9:** Prosíme o špecifikáciu aktuálneho nastavenia vykurovacej krivky kotolne a doplnenie aktuálnej vykurovacej krivky pre každý zmiešavací uzol ÚK samostatne

**Odpoveď – otázka č. 3 bod 9:**

Verejný obstarávateľ zverejňuje na svojom profile VO na stránke ÚVO predmetné fotky vykurovacej krivky zo dňa 6.2.2019

**Bod 10:** Prosíme o doplnenie: Projekt stavby jednotlivých stavebných objektov — výkresy (pôdorysy, rezy) a technická správa

**Odpoveď – otázka č. 3 bod 10:**

Zverejniť takéhoto množstva predmetnej dokumentácie pre naplnenie danej požiadavky záujemcu v rámci doplnenia KD nie je možné z kapacitných dôvodov verejného obstarávateľa zabezpečiť v rámci lehoty na predkladanie návrhov. Verejný obstarávateľ poskytne všetky podklady ktorými disponuje v súlade s ust. Zmluvy Čl. IV. Ods. 5 – požadovaná súčinnosť nevyhnutná na splnenie predmetu Zmluvy.

**Bod 11:** Prosíme o doplnenie denných množstiev pitnej vody v m3/deň pre ohrev TÚV - samostatne pre kotolňu a pre výmenníkovú stanicu za roky 2016, 2017 a 2018

**Odpoveď – otázka č. 3 bod 11:**

Dostupné údaje verejný obstarávateľ poskytol v rámci Odpovede – otázka č. 3 bod 2.

**Bod 12:** Na základe zistenia z obhliadky sú jednotlivé vetvy ÚK prevádzkované konštantným prietokom objekty nie sú vybavené 2-cestnými regulačnými ventilmi.

Z uvedeného dôvodu je potrebné poznať pre návrh každého zmiešavacieho uzla prietok vykurovacej vody v m3/h, tlakovú diferenciu v Pa, teplotu prívodu a spiatočky pri vonkajšej výpočtovej teplote -15 0C pre každú vetvu ÚK samostatne (napr. ÚK-pitevňa, ÚK-pracovňa, ÚK-kuchyňa, ÚK-CHUV, ÚK chirurgia juh, ÚK-chirurgia sever, ÚK-administratíva, ÚK-interné, ÚK-výpočtové, ÚK-gynekológia, ÚK rádioterapia 1, ÚK—rádioterapia 2, ÚK—rádioterapia 3, ÚK-patológia, ÚK-nová onkológia, ÚK— neurológia, ÚK—neurológia sklad 1, ÚK—neurológia sklad 2, ÚK—rehabilitácia 1, ÚK—rehabilitácia 2 ÚK Vl , ÚK-garáže, ÚK- pohotovosť)

**Odpoveď – otázka č. 3 bod 12:**

Verejný obstarávateľ zverejňuje na svojom profile VO na stránke ÚVO všetky dostupné výkresy – napájacie uzly v rámci areálu FN Trenčín.

**Bod 13:** V súťažných podkladoch sa v technickej správe predpokladá inštalácia kondenzačnej technológie.

Pre potreby stanovenia ročnej účinnosti kotolne prosíme o doplnenie hodinových priebehov teploty spiatočky vykurovacej vody, ktorá sa vracia späť' do kotolne (hodinové priebehy teploty spiatočky je potrebné poznať' za jeden ucelený rok (sezónu))

**Odpoveď – otázka č. 3 bod 13:**

Teplota spiatočky vykurovacej vody sa meria každé 2 hodiny, za jeden deň je to 12 údajov. Verejný obstarávateľ poskytne všetky podklady ktorými disponuje v súlade s ust. Zmluvy Čl. IV. Ods. 5 – požadovaná súčinnosť nevyhnutná na splnenie predmetu Zmluvy.

**Bod 14:** Prosíme o špecifikáciu cirkulačného prietoku vody v rozvode TÚV v m3/h samostatne pre kotolňu a výmenníkovú stanicu

**Odpoveď – otázka č. 3 bod 13:**

Pre kotolňu: 28m³/hod.

**Bod 15:** Prosíme o špecifikáciu požadovanej teploty TÚV a priemernej teploty cirkulácie TÚV

**Odpoveď – otázka č. 3 bod 15:**

Nastavenie ohrevu TÚV : Kotolňa : 58°C

VS : 52°C

**Bod 16:** Prosíme o špecifikáciu fyzikálno-chemického rozboru neupravenej vody a vykurovacej vody - teplota, pH, vodivosť', rozpustené látky, nerozpustené látky, celková alkalita - KNK4.5, zjavná alkalita - KNK8.3, ca, Mg, Na, K, Cl, S04, N03, Fe, Mn, P

**Odpoveď – otázka č. 3 bod 16:**

Verejný obstarávateľ zverejňuje na svojom profile VO na stránke ÚVO predmetnú Špecifikáciu rozboru vody.

**Bod 17:** Prosíme o doplnenie protokolu nastavenia horákov pre každý kotol samostatne pri minimálnom a maximálnom výkone vrátane množstva zemného plynu, teploty spalín, koncentrácie 02 v spalinách

**Odpoveď – otázka č. 3 bod 17:**

Verejný obstarávateľ zverejňuje na svojom profile VO na stránke ÚVO Protokoly spaľovacieho zariadenia.

**Bod 18:** Prosíme o doplnenie passportu každého komína

**Odpoveď – otázka č. 3 bod 18:**

Verejný obstarávateľ zverejňuje na svojom profile VO na stránke ÚVO dostupné údaje o komínoch.

**Bod 19:** Prosíme o informáciu, či je možné navrhnúť' inú koncepciu riešenia, napríklad vo využití jestvujúcej technológie v kombinácií s novou technológiou v prípade, ak takéto riešenie prispeje k energetickej efektívnosti a požadovanej úspore?

**Odpoveď – otázka č. 3 bod 19:**

Nie. Verejný obstarávateľ vyžaduje, aby záujemca postupoval v zmysle návrhu riešenia uvedenom v koncesnej dokumentácii.

**Verený obstarávateľ upozorňuje, že vzhľadom na množstvo zverejňovanej dokumentácie poskytuje všetkým záujemcom dokumenty a prílohy uvedené v tomto oznámení výlučne na svojom profile verejného obstarávateľa na stránke ÚVO , link:** [**https://www.uvo.gov.sk/vyhladavanie-zakaziek/detail/dokumenty/418911**](https://www.uvo.gov.sk/vyhladavanie-zakaziek/detail/dokumenty/418911)

**Verejný obstarávateľ upozorňuje, že dokumenty, údaje a informácie, ktoré boli poskytnuté týmto oznámením, musia byť zohľadnené v relevantných dokumentoch predložených návrhov, ktorých sa to v zmysle Koncesnej dokumentácie týka, v súlade s uvedeným v tomto oznámení.**

S pozdravom,

Ing. Michal Plesník

Osoba zodpovedná za procesnú stránku

verejného obstarávania